LidanRubinov/Halacha-QA huggingface dataset:
שאלה: מעבר שרצים בין מיני אוכל: ידוע שיש ירקות וכו שנגועים בשרצים וצריכים בדיקה וניקוי. האם השרצים עוברים בין סוגי ירקות? הרי מניחים ירקות מסוגים שונים, נגועים עם כאלו שאינם נגועים, יחד במקרר ובסלסלות מחוץ למקרר (ואז יכולים לעבור בין ירקות צמודים ממש, לעבור ברוח, לעופף או לנתר לכלים ומאכלים במטבח) והרי גם בחנויות מזון יש ירקות, פירות וכו מסוגים שונים בצמוד. הדבר חשוב לי (לא תמיד אני "אדון לעצמי" במוצרי האוכל וסידורם ויש מאכלים שאיני אוכל כי איני יודע אם הירק נהפך לנגוע או לא) ואשמח לקבל תשובה או מידע בנושא.
תשובה: המעבר של חרקים בד"כ כשהם צומחים, לאחר קטיף מעט מאד עוברים מירק לירק. כמו כן, העוברים אלו בד"כ חרקים גדולים מתעופפים, לא כנימות ואקריות ועל כן אפשר להסתפק בשטיפה (שכרגיל כל אדם עושה). בברכת התורה והארץ הרב יהודה הלוי עמיחי מכון התורה והארץ כפר דרום - אשקלון
שאלה: חפץ ששנית בכלל אי נעימות: כשאדם מבקש מחבירו חפץ והוא יודע שחבירו לא כך מסכים להביא לו אבל בגלל אי נעימות הוא נותן לו את החפץ. האם זה נחשב גזל?
תשובה: אין בזה איסור גזל, אך בתשובות רבינו יונה כתוב שעוברים בזה על "לא תרדה בו בפרך".
שאלה: ספר תהילים בלילה: לכבודם של הרבנים, השתבח שימכם. אני נמצאת בבילבול. יש לי חברה, שתהיה בריאה, שאומרת לי שתהילים קוראים עד השעה 17:00. ולעומתה, אחותי אומרת לי עד 20:00. לכן ברצוני לדעת ממכם, השתבח שימכם, שתהיה לכולנו ולכל עם ישראל שנה טובה.
תשובה: על פי הקבלה הלילה אינו זמן ללימוד תנ"ך אלא רק תורה שבעל פה. לכן יש מקפידים שלא לקרוא תהילים בלילה. אולם מי שלא נוהג על פי הקבלה או שאם לא יקרא תהילים יבזבז את זמנו או ידבר דברי רכילות, יכול לקרוא תהילים בלילה. ויש אומרים, שאם קוראים את התהילים כתפילה מותר.
שאלה: בר מצווה לפי תאריך לועזי: האם אפשר לעלות לתורה ולהניח תפילין לפי תאריך לועזי בשנה מעוברת כמו השנה?
תשובה: לא. בר מצווה נחוג רק לפי התאריך העיברי.
שאלה: קריאה מיוחדת בשבת חתן?: זכור לי שראתי באיזה מקום שיש נוהגים לקרוא הפטרה מיוחדת או קריאה לשבת חתן. האם יש מנהג כזה?
תשובה: יש קהילות (בצפון אפריקה ובעוד מקומות) שבהם נוהגים לקרוא במהלך קריאת התורה, בסמוך לעליית החתן, את פרשת 'ואברהם זקן בא בימים' עם התרגום. מנהג זה קדום וקיימים לו מקורות עוד מימי הגאונים.
שאלה: כשרות תוסף המזון פלורדיקס: הרוקח בבית מרקחת המליץ על תוסף מזון בשם פלורדיקס עקב חולשה וחוסר ברזל. מדובר בתמצית נוזלית של ברזל וצמחי מרפא. קניתי את התוסף וכשחזרתי הבייתה ראיתי כי אין שום ציון כשרות על האריזה. מבחינת רשימת הרכיבים ראיתי כי כולם כשרים.(מדובר בתרכובת של צמחים ואצות ים) האם מותר לקחת תוסף מזון זה?
תשובה: כדאי לנסות להחליף לתוסף מקביל עם כשרות. אם אין תוסף עם כשרות או שאין אפשרות להחליף, אפשר להשתמש בנקנה (למרות חוסר הכשרות). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מהו הפסוק הראשון בתורה: רש"י הראשון על התורה שואל: "היה צריך להתחיל את התורה מהחודש הזה לכם". ויש לי על כך שאלה קטנה, הרי יש מדרש שכל האותיות באו לפני הקב"ה והקב"ה החליט שהתורה תתחיל דווקא באות ב. ואם כדברי רש"י, שהתורה הייתה צריכה להתחיל מהחודש הזה לכם, הרי אז התורה הייתה מתחילה באות ה ולא באות ב, וזה לא ייתכן לפי המדרש האומר שהתורה התחילה בדווקא באות ב?
תשובה: ראשית, מדרש בא להביע רעיון מסויים ולכן אין להקשות ממדרש אחד לדרשה המסבירה עניין אחר. העניין הרעיוני עדיין קיים. גם קושיית רש"י לא באה לבטל את ספר בראשית אלא רק להסביר את חשיבותו ונחיצותו. שנית, רש"י לא שואל על פסוק מסויים אלא על מצוות החודש, שהיא המצווה הראשונה. ניתן היה להתחיל מצווה זו בפסוק המתחיל באות ב'.
שאלה: חונכות לילד חילוני ממשפחת מצוקה: האם מותר להיות חונך עבור ילד קטן שבא ממשפחת מצוקה, לשוחח איתו, להכין איתו שיעורי בית וכדומה? הבעיה היא שאותו ילד אינו שומר מצוות ולומד בחינוך המכונה "חינוך ממלכתי" ולא חינוך תורני, ואם כן, בשעה שאנו מכינים איתו שיעורי בית וכדומה אנו משדרים לו שזה ר שהוא לומד בבית ספר ממלכתי. אנו לא מנסים לשכנע אותו לעבור לחינוך התורני ואולי יש כאן "מצווה הבאה בעבירה" - המצווה לעזור באה בעבירה של התעלמות מכך שאותו ילד לומד בחינוך הממלכתי, ועל כך באה שאלתי - האם הדבר מותר?
תשובה: מותר להיות חונך ולחנך אותו לדברים טובים למדות טובות וגם לתורה עד כמה שאפשר.
שאלה: שימת מזון בעגלת צדקה בשבת: האם מותר בשבת לשים בתוך עגלת צדקה (כמו למשל של חסדי נעמי) מזון, או שיש בזה בעיה של הכנה מקודש לחול, שהרי ברור שבעל העגלת צדקה לא יבוא לאסוף את המזון שהצטבר בתוך העגלת צדקה בשבת?
תשובה: אסור לשים בשבת.
שאלה: להחשיב יום מחלה ביום שאני לא בעבודה: ביום רביעי שהיה ערב חג לא עבדתי. בעיקרון לא הרגשתי כ"כ טוב אבל כן יכולתי ללכת לעבודה, כי בסך הכל היו לי כאבי ראש שכבר ליווי אותי כמה ימים ולמרות זאת כן הגעתי לעבודה באותם ימים. הלכתי לרופאה לקחת אישור מחלה על מנת שבעבודה לא יקזזו לי מיום חופשה אלא מיום מחלה (שכידוע אנחנו יותר זכאים לימי מחלה בשנה מאשר ימי חופשה). האם זה שקר או גזל כי: א. יכולתי להגיע לעבודה הרגשתי קצת לא טוב אבל בבית כן עשיתי דברים הייתי פעילה. ב. כנראה שבכל מקרה לא הייתי מגיעה לעבודה באותו יום כי זה היה ערב חג והיו לי עיסוקים לעשות.כלומר גם אם כן הייתי חשה בטוב כנראה שלא הייתי מגיעה לעבודה. או שמא זה מספיק לומר שלא הרגשתי טוב ולכן זה לא שקר יום המחלה וגם אין פה גזל כי זה לא משנה אם הת מגיע לי דרך ימי מחלה או ימי חופשה. כי התלבטתי בין הדברים האלה. העניין פה שימי מחלה מגיעים בכמות גדולה יותר ולכן אנשים שנגמרים להם ימי החופשה מוציאים סתם ימי מחלה על מנת לקבל עוד חופשה בת וזה בוודאי דבר שאני לא רוצה לעשות כי אני מניחה שזה שקר וגזלנות.
תשובה: אדם ישר לא עושה דברים כאלו.
שאלה: הזכרת אב ובעל בתפילה: בעלי ואבי חולים. בכל פעם שאני מגיעה לברכת רפאנו אני מתחבטת בשאלה את מי אני צריכה להזכיר קודם, האם את בעלי (כמו שבקידוש קודם מכבדים את האישה ואח"כ את ההורים) או את האב? והאם אני צריכה להגיד עם התואר - אבי מורי ובעלי.? לתשובותיכם אודה, ובע"ה שנהיה כולנו בריאים!
תשובה: הבעל קודם. רפואה שלמה.
שאלה: בעיה רפואית בהנחת תפילין: אני סובל מבעיה רפואית, הגוף שלי אלרגי לעור. עד לפני כמה חודשים הייתי משתמש בתפילין בעלי רצועות עור לא אמיתייות או סוג אחר כנראה. לאחר שקניתי תפילין חדשות, בעל רצועות עור מקורייות ומהודרות, אני סובל מגירודים ומפריחה קשה על העור. (מקרה דומה היה לי עקב שעון בעל רצועת עור, בגלל זה אני סובר שיש לי אלרגיה כללית לעור) עכשיו, להמשיך להניח את התפילין אני ממשיך, כי זה יותר חשוב לי. השאלה שלי, אם יש פיתרון מבחינת הדת למקרים אלו, האם יש רצועות מיוחדות שאני יוכל להשתמש בהם?
תשובה: האם הבעיה היא גם ביד וגם בראש? האם הבעיה ביד היא גם במקום הקשר או רק בזרוע?
שאלה: הרטבת שיער ארוך בשבת: ממדור רביבים של ערב ר"ה, הבנתי שמותר להרטיב לרחוץ שער ארוך בחג, כאשר ברור שלא אסחוט אותו. האם הדין הזה הוא גם לגבי שבת?
תשובה: בענין סחיטת השיער אין הבדל בין שבת ליום טוב. (אולם בענין רחיצת הגוף באופן כללי יש כמה דינים שיום טוב קל בהם משבת. מומלץ לעיין בספרי הלכה, כגון, 'שמירת שבת כהלכתה') הרב יוסף אפריון
שאלה: ברכה לאישה או לילדים: מה נכון לעשות לברך ברכת הבנים לאחר קידוש שישי בערב ובהבדלה לברך את האישה או לברך ברכת הבנים לאחר מכן לברך את האישה?
תשובה: ברכת אשה לא מוזכרת לעניות דעתי בשום מקום, כיון שהאיש והאשה שווים, ואם בכל זאת האשה חפצה שבעלה יברך אותה - יברך אותה קודם לילדים.
שאלה: נפתלי הרץ ויזל: האם מותר ללמוד את כתביו של ר נפתלי הרץ ויזל (ספר המידות וביאור לפרקי אבות)? מצד אחד הגר"א והנודע ביהודה שרפו את ספרו דברי ואמת בגלל פגיעה באושיות הדת, מצד שני שמעתי שהרב קוק כתב באגרת על ביאורו לפרקי אבות שהוא פנינים?
תשובה: מותר.
שאלה: ריקוד החתן עם הכלה: למה אסור לחתן לרקוד עם הכלה בזמן הריקודים כאשר הם נפרדים?
תשובה: בני זוג צריכים לשמור על צניעות ברבים. אין לבעל ואישה לרקוד יחד במקום שרואים אותם. בחדר יחוד הם יכולים לרקוד יחד.
שאלה: קטיפת זיתים מעצים לאחר שנמסקו: באחד מטיולינו המשפחתיים ברחבי הארץ הגענו למטע זיתים שנראה שמסקו אותו אולם על כל עץ נשארו זיתים בודדים. האם מותר לנו לקטוף זיתים אלו לעצמנו?
תשובה: צריך לברר אצל בעלי העצים האם התייאשו.
שאלה: התקנת מזוזה : אנו אמורים להכנס לדירה אולם מעכבים את התקנת המזוזה וזאת בגלל שכיתוב האותיות ש ד י בחלקן מוסתרות ע"י גלגול הקלף. יש לציין כי המזוזות הן חדשות לגמרי. אשמח לדעת במהירות האפשרית כיצד עליי להתנהג במצב כזה. עוד ניתן לציין כי כל המזוזות הן באותו מצב.
תשובה: גילוי הכיתוב אינו מעכב.
שאלה: יחוד עם אמא חורגת: אדם שגדל עם הורים מאומצים וכיום ההורים התגרשו, האם מותר לו בתור בן מאומץ (בן 20) להישאר אצל האמא או שיש בזה איסור יחוד?
תשובה: באיזה גיל אומצת?
שאלה: מוזיקה לאחר החורבן: בררתי די הרבה בנושא מוזיקה לאחר החורבן וסוגי מוזיקה. יש לי כמה שאלות בקשר לכך. א. "אל תשמח ישראל אל גיל העמים"- מה הפירוש? כי רב אחד אמר זאת כסיבה לא לשמוע מוזיקה. ב. הבנתי שמותר לשמוע לועזית אבל זה משפיע על הנפש (כמו בעצם כל שיר). אז האם העובדה שאני שומעת שירים באנגלית או של זמרים לא דתיים אבל השירים טובים (בעיקר מסרטים לילדים) אז זה משפיע לא טוב? זה אומר שאני בדרגה פחותה? יש לציין שאני דיי רגישה לסוגי שירים ומעדיפה שירים עדינים ומרגשים. העניין מ-א-ו-ד מציק לי. רבה על העזרה.
תשובה: א. פסוק זה אמרו הושע הנביא (ט, א) לעם ישראל, שבגלות לא ישמחו כמו העמים מאחר והם עזבו את הקב"ה. מר עוקבא הביא פסוק זה (גיטין ז, א) בכדי להסביר מדוע אסור לשיר אחר הגלות. אמנם יש מקורות נוספים לאיסור אולם מפסוק זה משמע שכל שירה, הן בכלי והן בפה, יש לאסור. ב. יש המחמירים לשמוע שירים מדיסקים וכד' בגלל החורבן אולם למקילים יש על מה לסמוך. אם את שומעת שירים עדינים שמטרתם להרגיע אותך ולתת לך כח, את יכולה לשמוע אותם (כשאין בהם תכנים שליליים). עדיף תמיד לחפש שירים של זמרים שבאישיותם הם טובים. את יכולה להרגיש אילו שירים מורידים אותך רוחנית.
שאלה: ציצית לילד: האם מותר לקצר ע"י מספריים את פתילות הציצית (ולשים בגניזה) עבור ציצית לילד, ע"מ שלא יסתבכו ויתלשו כיוון שהן מאד ארוכות לו? כמו כן, האם מותר ללבוש הציצית ישירות על הגוף?
תשובה: עדיף לחתוך את הציציות על ידי משהוא שאינו זכוכית כגון: מספרים מפלסטיק או דבר דומה. מותר ללבוש את הציצית על הגוף.
שאלה: הומאופתיה: מכיוון שההומאופתיה לא הוכחה ע"י שום ניסוי מדעי, למה מותר לקחת תרופות הומאופתיות?
תשובה: ותרופות רגילות הם כן 100  ר? היו כבר מספר תרופות רגילות שהורדו מהמדפים לאחר שהתגלה שהם מזיקות.
שאלה: תפילין במוצאי תשעה באב: יש נוהגים להניח תפילין בתפילת מנחה קטנה של תשעה באב. האם מותר להשאר עם התפילין עליי גם בתפילת ערבית של מוצאי הצום?
תשובה: השולחן ערוך (אורח חיים סימן ל) כתב שמי שהניח תפילין ושקעה השמש אינו חייב להורידן אולם אין מורין כן. המשנה ברורה כתב שהסיבה שאין מורין כן שמא יבוא אדם אחר להניח לכתחילה בלילה ולכן אין להישאר עם התפילין בלילה במקום ציבורי. ועל כן, כתב המשנה ברורה שם, שאין להישאר במוצאי תעניות עם התפילין בתפילת ערבית.
שאלה: איך אישה זוכה לעולם שכולו טוב אחרי 120: כאישה, איך אוכל לעשות השתדלות שאחרי 120 אנחל חיי עולם הבא? ברוך השם אני נשואה, שומרת טהרת משפחה, צניעות, כשרות וכו'. כאדם, כמו כולם, תמיד יכולה לפשל אך ידוע שנשים אינן מחוייבות בהרבה מצוות. האם יש עצה, בין לחשבון נפש או כל דבר, כאישה מה היעוד שלנו עד 120? תמיד אני חושבת על בית דין של מעלה, כמה חשוב לדקדק בכל דבר ושמעתי הרבה הרצאות אשמח לקבל עצה ומידע. וישר כח.
תשובה: התלמוד שואל: "נשים במאי זכיין?". ועונה הגמ', בכך שאישה שולחת את בעלה ללמוד תורה ובכך שהם מגדלות את בניהם לתלמוד תורה. הכוח של האישה הוא הכוח לבנות את בני המשפחה. האישה מעודדת את בעלה שיצליח להביא לידי גילוי את הרוח שבו. האישה שותפה עם הקב"ה בדבר הגדול ביותר, שזה שותפות ביצירת אדם. אדם שנברא בצלם אלוקים היא היצירה המופלאה ביותר. והנה הקב"ה נתן בנו אמון ונתן לנו להיות שותפים עימו בגידול היצירה הזו. זו משימה ענקית וגדולה. אם אישה לא נשואה אזי ככל שהיא מתעסקת בדברים שקרובים לתרומה לחברה ולגידול ילדים בריאים בגוף ובנפש, זו הזכות הגדולה שמביאה אותה לעולם הבא. חלק מהעזרה היא להתפלל על כך. כשאישה מאד רוצה את הטוב לאחרים זה משפיע ופועל על אחרים. אחד מן הדברם שמגלה ומרומם את הרצון של האישה היא התפלות של הנשים.
שאלה: בישול ע"י גוי: בביתי עובדת עובדת זרה בנקיון הבית. אנו מכירים אותה הרבה שנים והיא מכירה גם את המטבח היהודי הכשר. האם מותר לי לתת לה לטגן שניצלים או כל מאכל אחר להכין? כיוון שכנראה אינה אוכלת תמיד אוכל כשר, האם מותר לי לתת לה לאכול בכלים שלנו?
תשובה: אין לאכול אוכל שבישל גוי והכלים אף צריכים הגעלה. לשיטת האשכנזים, אם יהודי הדליק את האש מותר לגוי לטגן את השניצלים. לדעת הספרדים, אסור. לתת לה לאכול בכלים שלכם אוכל כשר, מותר.
שאלה: נדר התלוי באדם אחר: האם כשמישהו נודר נדר התלוי באדם אחר זה נקרא נדר לפי ההלכה? לדוגמא: כאשר אמא נודרת לקנות לבנה כל שנה הקפה בשמחת-תורה ולאחר כמה שנים רוצה לחזור בה.
תשובה: אם אדם נודר נדר שביצועו תלוי באדם אחר, כגון: 'הריני נודר שחבר שלי יסיים את הש"ס', אין לנדר זה משמעות. אולם בדוגמא שכתבת הנדר תלוי אך ורק באמא, ולכן זהו נדר לכל דבר.
שאלה: ריבית בהחלפת שמירות: אני גר ביישוב בו אנחנו מבצעים חלק מהשמירות. בלוח השמירות אני משובץ ביום שלא נוח לי. רציתי להחליף שמירה עם חבר. השמירה שלי היא ביום חול והשמירה שלו בערב שבת. חבר שלישי העלה שאולי זו ריבית כיוון שהשמירה שאם אחליף איתו אז הוא ירוויח יותר ממה שנתן והשמירה היא עניין ששווה כסף (ניתן לשלם לשומר בשכר שיחליף). האם יש בזה איסור ריבית?
תשובה: אם השמירות שוות מותר להחליף. אם אינן שוות, אסור להחליף.
שאלה: לימודי קודש וחול: ברב קוק ישנם, לכאורה, מקורות סותרים לגבי שילוב של לימודי קודש וחול. מצד אחד, יש את הנאום בפתיחת האוניברסיטה ועוד מקורות רבים בהם הוא תומך בפירוש בלימודי חול. מצד שני, הרב כתב נגד לימודי החול בבית הספר תחכמוני, וכן ישנם עוד מקורות בכיוון. שמעתי גם שהרצי"ה לא נכנס לישל"צ מאז שהתחילו בה לימודי חול, וגם שהרב נריה ראה בלימודי החול בישיבת כפר הרואה בדיעבד. האם ניתן לומר שהכוונה היא שבגיל ההתפתחות (עד סוף הישיבה הגבוהה) עדיף שלא לעסוק בלימודי חול, ולאחר שמסיים כל אחד את בניינו התורני רק אז הוא יכול להתחיל ללמוד לימודי חול. אם זה נכון, האם יש כאן אמירה נגד הלימודים לבגרות? אשמח אם כבוד הרב יוכל לכתוב לי תשובה מפורטת כפי יכולתו.
תשובה: אין סתירה בדברי מרן הרב, כמובן, ובכל מקום דבר הרב לפי עניינו. המבט הכללי הוא לדעת מה עיקר ומה משמש את העיקר. העיקר לימוד התורה וקיומה וחכמות העולם האנושיות הם רקחות וטבחות, אך רקחות וטבחות צריך שישרתו את העיקר. ועל כן ההדרכה היא ללמוד במינון נכון, לעשות את לימוד התורה עיקר וללמוד שאר הלימודים כפי הצורך הנדרש לסיוע ללמוד התורה וקיומה. ובמבט כלל ישראלי לקיומה של האומה יש לשלב את לימוד חכמת העולם כפי הדרוש להופעתה של האומה בכל שלמותה בכל תחומי החיים. כאשר כל ענינה ותפקידה לקרוא בשם ד' הגדול.
שאלה: הנקה ליד הבעל: האם מותר לאישה להניק ליד הבעל באופן גלוי כשאסורים זה על זו או שהיא צריכה כיסוי?
תשובה: ראוי לכסות.
שאלה: כיתוב קלף המזוזה: רכשתי מזוזות וביקשתי להתקינם בבתים מהודרים. כאשר בא אישי להחליף את הבתים גילינו כי על חלק מהן הקלף המגולגל מסתיר את האות ש. האם מותר להתקין כך את המזוזה? האם לא צריך לגלגלה מחדש כך שכל האותיות ( ש ד י) יראו? יוצא כי רואים רק את צירוף המילים ד י האם יש לכך משמעות כאשר אבוא להתקין את המזוזה? בתשובתכם אודה ותבוא עליכם ברכה
תשובה: הדבר לא מעכב.
שאלה: לימודים חינם בגלל העתקה בבגרות: הרב ענה לשואל שהעתיק בבגרות ולכן התקבל ללימודים חינם שהרב לא רואה דרך לתקן (בן אדם לחבירו אם הבנתי נכון). מדוע שלא יודיע למי שנותן לו את הלימודים חינם והוא יחליט אם הוא מוחל?
תשובה: במקרה הנ"ל מדובר שההעתקות לא היו בתחום בו הוא מתעסק כרגע בלימודיו אלא רק סייעו לו לקבל את התעודה. אך מה שהוא לומד עכשיו הוא כן יודע.ממילא השגת התעודה בערמה היא דבר צדדי במקרה זה.
שאלה: להוריד עצים בשביל ריצוף מדרכה: בגינתי יש עץ מישמש שפעם היה מניב פירות ועכשיו הוא לא מניב פירות, על ידו עץ רימון שמניב פרי אחד או שניים שלא אוכלים ממנו כי הוא עם תולעים. האם ניתן להוריד את העצים האלו? כי אנו רוצים לרצף את האיזור של העצים במדרכה.
תשובה: עץ שלא מניב הוא עץ סרק שאפשר לעקור. לגבי הרימון, יש פירות וקשה להקל אלא בהעברת העץ למקום אחר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכשרת כבד: האם ניתן להכשיר כבד עוף על מחבת ברזל יצוק? מחממים את המחבת הרבה זמן וכשהוא ממש לוהט, שמים את הכבד והוא אינו נדבק כלל למחבת.
תשובה: מאחר ואין לדם לאן לצאת אסור להכשיר כבד במחבת.
שאלה: יחוד עם אמא חורגת: לא מדובר בי מדובר אלא על חבר שלי שביקש ממני לברר את הדין בנושא. מגיל 2 וחצי אני מאומץ וכיום ההורים גרושים. מה הדין לגבי שהיה לבד עם האמא המאמצת?
תשובה: אם האימוץ החל בגיל כה צעיר אין איסור יחוד.
שאלה: באלו פירות שייך ערלה: האם אפשר לקבל רשימה של פירות שלא מצוי בהם ערלה, זאת אומרת שאין העץ מוציא פירות בשנותיו הראשונות? ועוד שאלה, בסוגי הפירות שיש בהם ערלה, האם אפשר (לשיטה שלא הולכים ע"פ רוב) לסמוך על גודל הפרי כדי לא להחשיבו כערלה?
תשובה: תאנה וחרוב, אין מניבים בשלש שנים הראשונות. שאר המינים מניבים כיום גם בג' השנים הראשונות. בימינו אין הגודל מהווה הוכחה לשנות הפרי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השלמת מניין והגדרת שליח ציבור: לפי מה שאני יודע ומכיר, אדם שאין מבינים את מילותיו או אדם ש"בולע" אותיות או משנה הגייתן - אינו כשיר לשמש כחזן ויש להעלות אדם אחר במקומו. האם ישנה הלכה הגדרה למי שיכול לשמש כחזן, איפה אפשר למצוא זאת? התווכחתי עם מישהו שטען שגוי יכול לשמש כמשלים למניין בתנאי שהוא אינו נכנס כעשירי. טענתי בפניו שישנה הלכה זהה אך היא מדברת על נער שלא עבר בר-מצווה. מי מבינינו צודק ואיפה אפשר למצוא את ההלכה הזאת? אם אפשר בספרי ילקוט יוסף.
תשובה: לגבי החזן, עיין בילקוט יוסף סימן נג, הלכה י. לגבי צירוף למנניין, ההלכות בנושא זה הם סימן נה. הדין של לצרף קטן לא מופיע בילקוט יוסף מאחר וכבר השולחן ערוך (בסימן נה, ד) כתב שאין לעשות כן. ומאחר ואישה ועבד אינן מצטרפים למניין, קל וחומר שגוי אינו מצטרף.
שאלה: העלאת קרואים לתורה בשם או במספר: האם מותר לקרוא לעולים לתורה בכינוי: הכהן, הלוי השלישי וכו או שצריך לקרוא דוקא בשם? אם מותר לקרוא בכינוי, האם זה ראוי או שכל מקרה ראוי יותר לקרוא בשם?
תשובה: יהודי אשכנז נוהגים לקרוא בשם. יהודי ספרד קוראים לעולה גם בכינויים כגון: כהן, לוי, שלישי וכדו'.
שאלה: חינוך ילדים בדרך האמצע: אני בחור דתי-לאומי ואני יוצא עם חרדית. כשדיברנו על נושא החינוך שנינו אמרנו שאנחנו לא כ"כ מרוצים מהמסגרות בהם גדלנו, לכן אנחנו רוצים לדעת אם הרב יודע איזה מסגרות הן משהו באמצע. ברור שלא הכוונה למוסדות ספציפיים אלא על הרעיון, על הכיוון.
תשובה: מוסדות החינוך התורניים, מה שחלק קוראים החרדלי"ם, יש בהם את המעלות של שני הצדדים.
שאלה: חישוב צדקה במניות: אנסה להסביר את השאלה מכיון שהיא קצת מסובכת. השקעתי בבורסה. ערך המניות היה בערך 11 אלף ש"ח. בעקבות חלוקת דבידנד (החברה מחלקת רווחים במזומן) ירד ערך המניות לקצת יותר מ-8 אלף שקל. הסיטואציה היא שיש לי מניות בשווי 8 אלף ועוד בערך 2300 שקל מהדיבידנד במזומן. מצד אחד, אני אקבל כסף במזומן אבל מצד שני אני מופסד על ההשקעה ביותר מ20. (חישוב של שווי המניות המזומן סכום ההשקעה בערך). האם אני צריך לתת צדקה מהסכום שהתקבל במזומן למרות שבשורה תחתונה אני מופסד? אני מקווה שהשאלה הובנה. נ.ב. בדר"כ אני נוהג לתת 20 מההכנסות לצדקה (אני לא נשוי ואין לי הוצאות מיוחדת) האם אני יכול לתת 10 במקרה שקצת "כבד" עלי לתת 20 וכשירווח לי לחזור לתת 20?
תשובה: עליך לתת צדקה רק לאחר מאזן שנתי או תקופתי של כל עסקות המניות.
שאלה: כהן שהוא שליח ציבור: לעיתים אני שליח ציבור ובברכת כהנים, כשיש כהנים אחרים, אני נוהג להצטרף אליהם. האם אני נוהג נכון?
תשובה: אם הדבר לא גורם לך לבלבול כשאתה חוזר להתפלל את תפילת החזרה, יש בכך מצוה. ואם הדבר גורם לך בלבול, אין להצטרף לכהנים האחרים.
שאלה: הופעות זמרים : לכבוד הרב! ויישר כח על כל פועלו! עקב הסערה בעולם בחרדי לגבי הופעות זמרים אשמח לשמוע את דעת הרב 1. האם מותר ללכת להופעה של זמרים חסידיים כאשר יש מחיצה ברורה עם ריקודים? 2. האם מותר ללכת להופעה כזו בלי ריקודים רק ישיבה מעורבות? 3. האם מותר ללכת להופעה כזו עם ישיבה נפרדת? 4.האם מותר ללכת להופעה כזו רק לגברים? 5. האם כשרות הזמר היא שיקול אם ללכת להופעה למרות שהוא שר שירים כשרים? 6. בהנחה שאסור וזמרים בכל זאת עושים זאת האם יש עניין להוקיע אותם?
תשובה: מותר לשבת ולשמוע זמרים כל עוד אתה אינך עושה איסור. אם הישיבה היא מעורבת עליך לשבת בצד בנפרד, אך העובדה שאנשים אחרים עוברים על גדרי צניעות, לא אוסרת עליך לשמוע את ההופעה.
שאלה: פירות בשוק: מחרי הפירות בשוק זולים בצורה משמעותית ברצני לדעת איזה פירות אפשר לקנות בשוק ללא חשש ערלה? כמובן שאני מעשר בבית לחומרא!
תשובה: לכתחילה יש לקנות רק במקומות מפוקחים שאין בהם חשש. יש מי שנוקט שאפשר להקל בכל דבר שאין בו חמישים אחוז ערלה, וזה רוב הפירות הרגילים (לא הסוב טרופיים). נראה שרק בשעת דחק אפשר לסמוך על כך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נעלי עור וציצית ביום כיפור: 1.באיזה ימים עוד חוץ מיום כיפור אסור ללכת עם דברי עור 2.האם ביום כיפור מותר ללכת עם נעליים שהחומר שלהם הוא דמוי עור 3.האם ביום כיפור חובה ללכת לבית כנסת עם ציצית
תשובה: 1. אין איסור ללכת עם דברי עור ביום כיפור אלא רק אם נעלי עור. גם בתשעה באב יש איסור דומה אולם הטעם לכך שונה בתכלית. ביום כיפור מצוות העינוי נובעת מכך שאנו מתרוממים בו למדרגה רוחנית הגבוהה משאר ימי השנה, ואילו בתשעה באב הדבר נובע מהאבלות על החורבן. 2. כן, אך אם הרואים לא ידעו שהחומר הוא דמוי עור, כגון: שנעלים אלו רגילות להיות מיוצרות רק מעור, יש להימנע מכך. 3. דין יום הכיפורים כדין כל השנה. אין חובה ללכת עם בגד עם ארבע כנפות, אם כי העושה כן מקיים מצוה. ואם אדם לובש בגד עם ארבע כנפות, חובה עליו להטיל בו ציצית.
שאלה: הדלקת נרות לרווקה: אני בת 20 ורווקה (גרה עם ההורים) מעדות המזרח. ברצוני להדליק גם נרות שבת. מותר לי?
תשובה: מותר לך להדליק אבל אל תברכי.
שאלה: הוצאת גרעיני הרימון בשבת: האם מותר להוציא גרעינים מהרימון בשבת בצורה שחותכים את הרימון לחצי ואז דופקים חזק בכף בגב הרימון והגרענים יוצאים לקערה. א. האם דין בורר או דש? ב. האם זה נקרא אוכל מתוך פסולת או הפוך? (הכוונה שלי להוציא את הגרעינים לקערה לעומת זאת בסוף ביד שלי נשאר הקליפה)
תשובה: מותר לעשות כך כיוון שזה דרך אכילתו.
שאלה: איך מנקים עלים לא גוש קטיף: אני בדרך כלל קונה רק גוש קטיף. אך אם יוצא לי לקנות, למשל, כוסברה או פיטרוזיליה איך מנקים? אני מנקה יותר נכון בודקת עלה עלה לוודא שלא נגוע. ומשרה במים וסבון. ברצוני לשאול, עלה שלם ירוק ויפה חייב להיות כולו חלק כשנגוע בחרק זה מלווה רק אם יש בעלה חורים או שחור? אם העלה שלם ירוק ויפה כיצד נבדוק? עלים שנגועים זה רק אם על העלה יש תולעת או גם ממש מעורב בעלה? ידוע לי בבדיקות שאני עושה אם יש חורים או כתמים שחורים ומוזרים אז אני זורקת. בדרך כלל שקונים לא גוש קטיף ומנקים היטב זה כמו עלי גוש קטיף? אשמח לקבל מידע בניקוי ישר כח תזכו למיצוות.
תשובה: גם עלה ירוק וחלק יש לבדוק היטב, מכיוון שיש פעמים כנימות או אקריות שהתיישבו על העלה אבל עדיין לא אכלו ופגעו בו. ועל כן כל עלה צריך בדיקה מיוחדת בשטיפה ושפשוף ולאחר מכן הסתכלות מול האור שאין חרקים בתוך העלה. השרצים האסורים הם לאו דוקא תולעים אלא מספר רב של שרצים, חלקם מונחים על העלה, חלקם דבוקים לעלה, חלקם יש להם אחיזה בעלה ויש שנכנסים לתוך העלה. הכרת החרקים זו מיומנות מיוחדת ויש ללמוד אותה. אם מנקים היטב היטב בהקפדה לאחר שלומדים את דרך הבדיקה (לפעמים יכול לקחת שעות), אז אפשר לאכול. הגרי"מ אליהו זצ"ל היה אוסר בימינו לקנות בשוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכה על יין בסעודת שבת: לעיתים קרובות אנו מקדשים על מיץ ענבים (משום שהילדים שמחים לקדש גם הם על יין זה) ובסעודה שותים יין משובח יותר (היין לא נמצא על השולחן בזמן הקידוש). האם היין שבסעודה טעון ברכה (הגפן או הטוב והמטיב)?
תשובה: יש לברך הטוב והמטיב.
שאלה: הוספת נרות בערב שבת: בזמנו הרב אליהו זצ"ל, הורה להוסיף 2 נרות ביום שישי (לרבי מאיר ורבי שמעון) למען תפילתם לשמירת א"י. בעיקר היה לפני הגירוש. לאחר הגרוש המשכנו להדליק כי ארצנו עדיין במקח וממכר בידי ממשלותנו. האם בכל זאת להמשיך להדליק או שמא להפסיק או אולי להוסיף נר לכבוד הרב אליהו זצ"ל? הרי ממילא אנחנו צריכים להאמין שרבנו הקדושים "פועלים" שם למעלה לשמירה על ארצנו.
תשובה: תמשיכי להדליק כמו שהרב אליהו הורה לך וזה יהיה גם לכבודו. ואין צורך להוסיף עוד.
שאלה: בקשת סליחה: לפני כמה חודשים קיבלתי הודעה מאדם שטען כי הוא לא רוצה לדבר איתי יותר בחיים, לא הבנתי למה ולא הספקתי לעכל את זה ואותו אדם כבר ניתק תקשר איתי ניסתי לשבת רבות ולחשוב במה פגעתי בו ולא בדיוק הצלחתי למצוא כל העניין עשה לי צער רב שבנאדם נפגע בגללי שלחתי לו הודעה שאני מצטער ומתנצל ואין מענה מאותו אדם ואני תמיד מרגיש אשם במה שעשיתי, שאני לא יודע מה עשיתי כי הוא לא אמר רק ישר ניתק את הקשר. וזה פגע בי מאוד. מה עושים במצב כזה
תשובה: תפתח חברויות אחרות שיביאו לידי ביטוי את הצורך החברתי שיש בך. בנוגע למוסר הכליות שיש בך זה מעיד על טוהר ליבך. אתה יכול לנסות לפייס אותו על ידי גורם שלישי. אם אין דרך לפייס אתה נקי.
שאלה: כניסה למקווה בלי לשלם: יש ליד ביתי מקווה ואחד מבני ביתי שאני הולך איתו למקווה יחד נכנס ביחד עם עוד אדם דרך השער בלי לשלם. הוא טוען כי אותו מקווה הוא של העירייה או שאותו מקווה מקבל תקציב מסוים מהמדינה כולל האיש שאחראי על המקווה מקבל תקציב מהמדינה וגם לשלם בכניסה זה עוול, כך הוא טוען. וראיתי עוד אדם עם אותה דעה, האם זה גזל או שלא? אני לא ממש יודע ומבין בזה ולכן ברצוני לקבל תשובה מעמיקה בנושא.
תשובה: כל הכבוד שאינך נגרר אחר אחרים.אתה נאמן למצפונך הבריא ורוצה לברר את מה שאתה עושה ע''פ הדרכתה של תורתינו הקדושה.עמ''י זקוק לאנשים כמוך.שירבו כמותך בישראל. לגבי ההנחה שההוצאות מסו ות,שאלתי את אחד האחראים על המקוואות בארצנו הקדושה והלה ענה לי כי עיקר הסבסוד הוא להוצאות של טבילת נשים וגם זה בעיקר לכסות את הת לבלנית. כמו כן המדינה עוזרת בכך שמחיר המים מוזל יותר,אך אין סבסוד על הוצאות חימום המים,ניקיון ובלאי של מערכות המים.ממילא יש רשות וצורך לאחראי המקווה לגבות ת לכיסוי ההוצאות. עיין רמ''א חו''מ שסג,ו שאף ב'זה נהנה וזה לא חסר' שפטור מלשלם היינו בדיעבד שכבר נהנה אך לכתחילה יכול הבעלים למנוע ממנו ליהנות כל עוד יש לו יכולת להרוויח אף שאינו מנסה להרוויח.א''כ כ''ש אצלנו שהבעלים כן דורשים כסף עבור השמוש. מה גם שאצלנו זה 'חסר' שכן משתמשים במים למקלחת וכו'. ונראה שלא רק שצריך לשלם מעתה כשנלך למקוה,אלא גם על הטבילות של העבר צריך לשלם שכן זה נהנה וזה חסר  האחראים מציעים את המקוה תמורת ת יותר מזה,הטובל מחסר ממש בשימושו במים של המקלחת והשירותים-עיין שו''ע חו''מ שסג,ז. וכן כשהאחראים אומרים מראש לשלם או לצאת ללא טבילה,בכל מקרה יש לשלם על מה שנהנה-שו''ע שם ו. באופן פשוט,ההודעות של האחראים, על הת טרם הטבילה,נחשב שאומרים מראש שמי שאינו משלם שייצא,וא''כ יש לשלם בכל מקרה. אכן חובה לשלם קודם הטבילה כנדרש.מוטב לא לטבול כשזה בא בעבירה ע''י שימוש ללא ת ע''י עבירה לא תתוסף שום קדושה אלא ח''ו להיפך. הרב בניהו שרגא